text: Nýggj skipan fyri buss- og bilaferðslu í Tjørnuvík skal royndarkoyrast
text: #000001
text: Mánadagin verður skipanin við ferðsluljósum í Líðini oman móti Tjørnuvík sett í verk, og frá 6. juli verður stongt fyri ferðslu í Tjørnuvík og óviðkomandi, eisini bussar og húsvognar, skulu parkera uttanfyri bygdina ella á parkeringsøkinum norðanfyri Haldórsvík
text: #000002
text: - Sunda kommuna, Visit Faroe Islands og Landsverk hava í eitt longri tíðarskeið umrøtt, hvat kann gerast fyri at gera liviumstøðurnar hjá borgarum og vitjandi í Tjørnuvík betri, og hava ymiskar loysnir verið umrøddar við m.a. borgarar í Tjørnuvík og aktørar innan ferðavinnuna. Somuleiðis er frágreiðing við ítøkiligum tilmælum til átøk framleidd og eru tað partar av hesum tilmælum, ið nú verða sett í verk.Hetta skrivar Sunda kommuna á heimasíðu sínari, í samband við at ein royndarskipan viðvíkjandi ferðsluni í og tætt við Tjørnuvík, verður sett í verk mikudagin 6. juli og verður virkin alt summarið.Talan er fyrst og fremst um ferðsluljós, ið verða sett upp í Líðini oman móti Tjørnuvík fyri at fáa ferðsluna at glíða betri, og so tað slepst undan mótkoyrandi ferðslu á hesum smala strekki. Hetta byrjar longu mánadagin 4. juli.
text: #000003
text: Bygdin verður eisini stongd fyri óviðkomandi ferðslu, og øll vitjandi skulu parkera uttanfyri bygdina, antin á parkeringplássinum beint við bygdina, ella á parkeringsøkinum norðanfyri Haldórsvík.Síðani eru eisini ymiskt átøk fyri parkerk; millum annað at sensorar eru lagdir í parkeringsplássini í Tjørnuvík og kunningarskelti verður sett upp í Haldórsvík, ið vísir, um tøk p-pláss eru í Tjørnuvík. Bussar kunnu framyvir ikki parkera í bygdini - bert seta ferðafólk av - og húsvognar kunnu eiheldur parker a í Tjørnuvík. Eins og við bussum verður víst til Haldórsvíkar.Til ber at lesa um øll átøkini á sunda.fo
text: #000004
text: Kort: sunda.foHeimasíðan sunda.fo skrivar, at tá summarið er farið afturum verða átøkini eftirmett, og tá verður avgerð tikin um, hvussu ferðafólkaferðslan eigur at skipast framyvir. Somuleiðis verða royndirnar frá hesi skipan brúktar til at meta um slík skipan kann setast í verk aðrastaðni í landinum.- Sunda kommuna ynskir at takka Visit Faroe Islands, Landsverki, Gunn Ráðgeving og Politinum fyri gott samstarv og virkishugin, ið gjørdi tað møguligt at fáa slíka skipan setta í verk við stuttum skotbrái. Somuleiðis takkar kommunan tjørnuvíkingum fyri jaligt og konstruktivt samskifti um møguleikarnar.
text: #000005